 Ezra 10  Ngwa ngwa Ezra kpesịrị ekpere, meekwa nkwupụta ka ọ na-akwa ákwá ma gbatịa onwe ya nala nihu ụlọ ezi Chineke, ndị Izrel zukọtara nebe ọ nọ, wee bụrụ ọgbakọ dị nnọọ ukwuu, ndị ikom na ndị inyom na ụmụaka, nihi na mmadụ niile akwawo ákwá nke ukwuu.Shekanaya nwa Jehayel, nke bụ otu nime ụmụ Ilam, zara Ezra, sị: Anyị onwe anyị emesowo Chineke anyị omume ekwesịghị ntụkwasị obi, anyị wee si netiti ndị ala a lụbata ndị inyom mba ọzọ. Ma nihe a, Izrel ka nwere olileanya.Ugbu a, ka anyị na Chineke anyị gbaa ndụ ịchụpụ ndị inyom ndị a niile na ụmụ ha dị ka ndụmọdụ Jehova sị dị, tinyere ndụmọdụ nke ndị na-ama jijiji nihe Chineke anyị nyere niwu, ka e wee mee ya otú iwu kwuru.Bilie, nihi na okwu a dị gị naka, anyị nọnyekwaara gị. Dị ike, meekwa ihe.Ezra wee bilie mee ka ndị isi ndị nchụàjà, ndị Livaị na Izrel dum ṅụọ iyi ime ihe a e kwuru. Ha wee ṅụọ iyi.Ezra wee bilie nụlọ ezi Chineke gaa nụlọ iri ihe nke Jehohe nwa Elayashib. Ọ bụ ezie na ọ gara ebe ahụ, o righị ihe ọ bụla, ọ ṅụghịkwa mmiri ọ bụla, nihi na ọ na-eru uju maka ekwesịghị ntụkwasị obi nke ndị ahụ a dọọrọ nagha.Ha wee mee ka a kpọsaa na Juda nakwa na Jeruselem dum ka ndị niile bụbu ndị a dọọrọ nagha zukọta na Jeruselem;onye ọ bụla nke na-abịaghị nime ụbọchị atọ dị ka ndụmọdụ nke ndị isi na ndị okenye si dịa ga-ejichi ngwongwo ya niile, a ga-ekewapụkwa ya nọgbakọ nke ndị a dọọrọ nagha.Ndị Juda na ndị Benjamin wee zukọta na Jeruselem nime ụbọchị atọ, ya bụ, nọnwa nke itoolu, nabalị iri na abụọ nọnwa ahụ, mmadụ niile wee nọrọ ala na mbara èzí nke ụlọ ezi Chineke, na-ama jijiji nihi okwu ahụ nakwa nihi mmiri ozuzo.E mesịa, Ezra onye nchụàjà biliri wee sị ha: Unu emewo omume ekwesịghị ntụkwasị obi nihi na unu lụbatara ndị inyom mba ọzọ iji tụkwasị ihe nikpe ọmụma Izrel.Ugbu a, kwupụtaranụ Jehova bụ Chineke nke nna nna unu hà mmehie unu, meekwanụ ihe na-atọ ya ụtọ, kewapụkwanụ onwe unu nebe ndị ala a na ndị inyom mba ọzọ nọ.Ọgbakọ ahụ dum wee jiri oké olu zaa, sị: Anyị ga-eme kpọmkwem dị ka i kwuru.Otú ọ dị, ndị gbakọtaranụ hiri nne, ọ bụkwa oge udu mmiri, anyị agaghịkwa eguzoli nèzí; ihe a ga-eme agaghịkwa ewe otu ụbọchị ma ọ bụ abụọ, nihi na anyị enupụwo isi nke ukwuu nokwu a.Ya mere, biko, ka ndị isi anyị nọchite anya ọgbakọ a dum; ka ndị niile nọ nobodo anyị, bụ ndị lụbatara ndị inyom mba ọzọ, bịa noge a kara aka, ha na ndị okenye obodo nke ọ bụla na ndị ikpe ya, ruo mgbe anyị mere ka oké iwe Chineke anyị na-eweso anyị nihi ihe a dajụọ.Otú ọ dị, Jọnatan nwa Asahel na Jazaya nwa Tikva gbasoro nke a mgba, ọ bụkwa Meshọlam na Shabetaị, bụ ndị Livaị, nyeere ha aka.Ndị ahụ bụbu ndị a dọọrọ nagha wee mee otú ahụ; Ezra onye nchụàjà na ndị ikom bụ ndị isi nke ndị bụ nna nọnụmara ha, ọbụna ha niile dị ka aha ha si dị, wee kewapụ onwe ha ma nọdụ ala nabalị mbụ nọnwa nke iri iji leba anya nokwu ahụ;ha wee lebachaa anya nokwu metụtara ndị ikom niile lụbatara ndị inyom mba ọzọ nabalị mbụ nọnwa nke mbụ.E wee chọpụta ụfọdụ nime ụmụ ndị nchụàjà ndị lụbatara ndị inyom mba ọzọ; nime ụmụ Jeshụa nwa Jehọzadak na ụmụnne ya, Measaya na Elịiza na Jerib na Gedalaya.Ma site nikwe naka, ha kwere nkwa na ha ga-achụpụ nwunye ha, na ha ga-esikwa nìgwè atụrụ weta ebule maka ikpe ọmụma ha, ebe ọ bụ na ikpe mara ha.Nime ụmụ Ịma, e nwere Hanenaị na Zebadaya;nime ụmụ Herim, Measaya na Elaịja na Shemaya na Jehayel na Ọzaya;nime ụmụ Pash-họ, Elio-inaị, Measaya, Ishmel, Netanel, Jozabad na Eliesa.Nime ndị Livaị, Jozabad na Shimiaị na Kelaya ya bụ, Kelaịta, Petahaya, Juda na Elịiza;nime ndị na-abụ abụ, Elayashib; nime ndị nche ọnụ ụzọ ámá, Shalọm na Tilem na Yuraị.Nime ndị Izrel, nime ụmụ Perọsh, e nwere Ramaya na Izaya na Malkaịja na Mijamin na Elieza na Malkaịja na Benaya;nime ụmụ Ilam, Matanaya, Zekaraya na Jehayel na Abdaị na Jeremọt na Elaịja;nime ụmụ Zatu, Elio-inaị, Elayashib, Matanaya na Jeremọt na Zebad na Azaịza;nime ụmụ Bibaị, Jehohe, Haaya, Zabaị, Atlaị;nime ụmụ Benaị, Meshọlam, Malọk na Adaya, Jeshọb na Shiel na Jeremọt;nime ụmụ Pehat-moab, Adna na Kilal, Benaya, Measaya, Matanaya, Bezalel na Binuaị na Manase;nime ụmụ Herim, Elịiza, Ishaịja, Malkaịja, Shemaya, Shimiọn,Benjamin, Malọk na Shemaraya;nime ụmụ Heshọm, Matinaị, Matata, Zebad, Elifelet, Jeremaị, Manase na Shimiaị;nime ụmụ Benaị, Meadaị, Amram na Yuel,Benaya, Bedaya, Keluhaị,Vanaya, Meremọt, Elayashib,Matanaya, Matinaị na Jeasu;nime ụmụ Binuaị, Shimiaịna Shelemaya na Netan na Adaya,Maknadebaị, Sheshaị, Sheraị,Azarel na Shelemaya, Shemaraya,Shalọm, Amaraya, Josef;nime ụmụ Nibo, Jeayel, Matitaya, Zebad, Zebaịna, Jadaị na Joel na Benaya.Ndị a niile lụbatara ndị inyom mba ọzọ, ha wee chụpụ ha na ụmụ ha. 